Správa

o stave obnovy evidencie niektorých pozemkov a právnych vzťahov k nim podľa zákona NR SR č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov.

Obnova evidencie niektorých pozemkov a právnych vzťahov k nim podľa zákona NR SR č. 180/1995 Z.z. v znení neskorších predpisov sa realizuje podľa každoročne vládou Slovenskej republiky schvaľovaných harmonogramov.
Vláda Slovenskej republiky doposiaľ schválila harmonogram katastrálnych území na konanie o obnove evidencie niektorých pozemkov a právnych vzťahov k nim na rok 1996 uznesením č. 90/1996, na rok 1997 uznesením č. 610/1996, na rok 1998 uznesením č. 676/1997, na rok 1999 uznesením č. 854/1998 a na rok 2001 uznesením č. 888/2000.
	K 30.VI.2001 je stav obnovy evidencie niektorých pozemkov a právnych vzťahov k nim nasledovný:

I.	Ministerstvo pôdohospodárstva Slovenskej republiky

Podľa schválenej Koncepcie usporiadania pozemkového vlastníctva v Slovenskej republike (uznesenie vlády SR č. 869 z 23. 11. 1993) a jej organizačného zabezpečenia (uznesenie vlády SR č. 572 zo 14. 6. 1994) zabezpečuje Ministerstvo pôdohospodárstva Slovenskej republiky usporiadanie pozemkového vlastníctva v 1195 katastrálnych územiach.
Vláda Slovenskej republiky doposiaľ schválila zostavenie registrov obnovenej evidencie pozemkov podľa zákona NR SR č. 180/1995 Z.z. v znení neskorších predpisov v nasledujúcich počtoch:

rok 1996       355 katastrálnych území 
rok 1997       185 katastrálnych území 
rok 1998       110 katastrálnych území 
rok 1999       474 katastrálnych území
rok 2001 	    71 katastrálnych území
spolu           1195 katastrálnych území

Ministerstvo pôdohospodárstva Slovenskej republiky zabezpečilo konanie vo všetkých jemu prislúchajúcich a v harmonogramoch schválených katastrálnych územiach, preto nepredkladá návrh harmonogramu katastrálnych území na konanie o obnove evidencie niektorých pozemkov a právnych vzťahov k nim na rok 2002.

K 30. 6. 2001 Ministerstvo pôdohospodárstva Slovenskej republiky usporadúva pozemkové vlastníctvo v jednotlivých katastrálnych územiach v tomto členení:

| Zákon SNR č. 330/1991 Zb. | Zákon NR SR č. 180/1995 Z.z.
Kraj | RPS | RVP | ZRPS | ROEP | RvIN
Bratislava | 1 | 3 | 5 | 4 | 5
Trnava | 1 | 10 | 14 | 2 | 14
Nitra | 8 | 17 | 29 | 10 | 29
Trenčín | 4 | 10 | 54 | 51 | 58
Žilina | 3 | 6 | 114 | 81 | 113
Banská Bystrica | 5 | 15 | 157 | 180 | 155
Košice | 6 | 9 | 66 | 39 | 63
Prešov | 9 | 11 | 202 | 187 | 204
| 37 | 81 | 641 | 554 | 641
| 37 | 722 | 554 | 641
Spolu | 759 | 554 | 641
| 1313 | 641
| 759 | 1195

K 30.6.2001 Ministerstvo pôdohospodárstva Slovenskej republiky usporiadalo pozemkové vlastníctvo v jednotlivých katastrálnych územiach v tomto členení:

| Zákon SNR č. 330/1991 Zb. | Zákon NR SR č. 180/1995 Z.z.
Kraj | RPS | RVP | ZRPS | ROEP | RvIN
Bratislava | 0 | 3 | 8 | 4 | 3
Trnava | 1 | 10 | 14 | 2 | 15
Nitra | 8 | 16 | 29 | 6 | 18
Trenčín | 3 | 8 | 53 | 29 | 10
Žilina | 2 | 6 | 108 | 46 | 18
Banská Bystrica | 4 | 13 | 143 | 114 | 38
Košice | 6 | 9 | 56 | 34 | 24
Prešov | 8 | 11 | 185 | 128 | 66
| 32 | 75 | 596 | 363 | 192
| 32 | 671 | 363 | 192
Spolu | 703 | 363 | 192
| 1066 | 192
| 703 | 555

Druh registra

kategória c ....860
       Katastrálne                              kategória d ....219
       územia                                     kategória e ....116
           .....................1195

počet katastrálnych území

ukončené
registre

registre zapísané
v katastri nehnuteľností

rozpracované registre

harmonogram katastrálnych území na rok 2002

RPS | 37 | 32 | 19 | 5 |
RVP | 81 | 75 | 72 | 6 |
ZRPS | 641 | 596 | 532 | 45 |
x | 759 | 703 | 623 | 56 |
RVIN | 641 | 192 | 88 | 449 |
ROEP | 554 | 363 | 282 | 191 |
x | 1195 | 555 | 370 | 640 |

Poznámka:
Na rozdiel od prác vykonávaných podľa zákona NR SR č. 180/1995 Z.z. v znení neskorších predpisov (ROEP) sa zostavovanie registrov podľa zákona SNR č. 330/1991 Zb. v znení neskorších predpisov vykonáva mimo zastavaného územia obce (RPS, RVP, ZRPS). Registre podľa zákona SNR č. 330/1991 Zb. v znení neskorších predpisov, sa rozšíria v rámci konania podľa zákona NR SR č. 180/1995 Zb. v znení neskorších predpisov, o zastavané územie obce (RvIN).

Vysvetlivky:
RPS  - register pôvodného stavu - register zostavovaný v konaní  podľa zákona SNR č. 330/1991 Zb. v znení neskorších predpisov v rámci  neukončeného projektu pozemkových úprav
RVP - register vlastníckych práv - register zostavovaný v konaní  podľa zákona SNR č. 330/1991 Zb. v znení neskorších predpisov v katastrálnom území so zjednoteným operátom t.j. v katastrálnom území kategórie a,b
ZRPS - zjednodušený register pôvodného stavu - register zostavovaný v konaní podľa zákona SNR č. 330/1991 Zb. v znení neskorších predpisov v katastrálnom území s nezjednoteným operátom t.j. v katastrálnom území kategórie c,d,e.
ROEP - register obnovenej evidencie pozemkov - register zostavovaný v konaní podľa zákona NR SR č. 180/1995 Z.z. v znení neskorších predpisov v celom katastrálnom území
RvIN  - register obnovenej evidencie pozemkov zostavovaný v konaní podľa zákona NR SR č. 180/1995 Z.z. v znení neskorších predpisov po RVP alebo ZRPS

Z tabuľkového prehľadu vyplýva, že v konaní podľa zákona SNR č. 330/1991 Zb. usporadúva Ministerstvo pôdohospodárstva Slovenskej republiky pozemkové vlastníctvo v 759 k.ú., z toho je 703 registrov ukončených a z nich je 623 zapísaných v katastri nehnuteľností.
Priemerná výmera obvodu zakladania evidencie právnych vzťahov k pôvodným nehnuteľnostiam v ktorom sa register zostavil je 1457 ha, priemerná cena ktorá sa uhradila za zostavenie registra je 958 331,- Sk, priemerný čas zostavenia registra 34 mesiacov, priemerný počet parciel z formátu údajov výmenných informácií odovzdaného na zápis do katastra nehnuteľností je 2537 a priemerná cena parcely z formátu údajov výmenných informácií odovzdaného na zápis do katastra nehnuteľností je 304,- Sk.
V konaniach podľa zákona NR SR č. 180/1995 Z.z. v znení neskorších predpisov obnovuje Ministerstvo pôdohospodárstva Slovenskej republiky evidenciu niektorých pozemkov a právnych vzťahov k nim v 1195 k.ú., z toho v 641 prípadoch po už zostavených registroch v konaní podľa zákona SNR č. 330/1991 Zb. v znení neskorších predpisov t.j. po RVP alebo ZRPS.
K 30.6.2001 je ukončených 363 ROEP-ov a 192 RVIN-ov a z nich je 370 zapísaných v katastri nehnuteľností.
Priemerná výmera obvodu zakladania evidencie právnych vzťahov k pôvodným nehnuteľnostiam v ktorom sa register zostavil je 1703 ha, priemerná cena ktorá sa uhradila za zostavenie registra je 1 107 703,- Sk, priemerný čas zostavenia registra 29 mesiacov, priemerný počet parciel z formátu údajov výmenných informácií odovzdaného na zápis do katastra nehnuteľností je 2172 a priemerná cena parcely z formátu údajov výmenných informácií odovzdaného na zápis do katastra nehnuteľností je 521,- Sk.
Na práce súvisiace s usporiadaním pozemkového vlastníctva – RVP, ZRPS. ROEP, pozemkové úpravy – má Ministerstvo pôdohospodárstva Slovenskej republiky v roku 2001  k dispozícii 240,5 mil. Sk, z toho bolo k 30.6.2001 vyčerpaných 50 %. 
Doposiaľ Ministerstvo pôdohospodárstva Slovenskej republiky vynaložilo na obnovu evidencie niektorých pozemkov a právnych vzťahov k nim a na pozemkové úpravy 1,2 miliardy Sk.
Spolu so 640 rozpracovanými registrami a 96 projektami pozemkových úprav potrebuje v roku 2002 Ministerstvo pôdohospodárstva Slovenskej republiky na usporiadanie pozemkového vlastníctva a pozemkové úpravy 530 mil. Sk, z toho z návrhu rozpočtu Ministerstva pôdohospodárstva Slovenskej republiky 519 mil. Sk, z príspevku Slovenského pozemkového fondu 10 mil. Sk a od účastníkov konania 1 mil. Sk:
a)	obnova evidencie niektorých pozemkov a právnych vzťahov
k nim podľa zákona  NR SR č. 180/1995 Z.z. v znení 
neskorších predpisov (A, B, C, G) .......................................................................... 200 mil.
 b)  pozemkové úpravy podľa §§ 8 až 14 zákona SNR
     č. 330/1991 Z.z. v znení neskorších predpisov (A, B, C, D, E, F)  .......................... 300 mil.
c) zjednodušené a zrýchlené postupy usporiadania vlastníckych a užívacích
     pomerov k pozemkom podľa §15 zákona SNR č. 330/1991 Zb. v znení 
     neskorších predpisov (A, B, D) .................................................................................  30 mil.
__________________________________________________________________________                                                                 
 Spolu ............................................................................................................................ 530 mil.

Vysvetlivky:
A –  Koncepcia usporiadania pozemkového vlastníctva v Slovenskej republike,
	uznesenie vlády SR č. 869 z 23.XI.1993
B –  Organizačné zabezpečenie projektu usporiadania pozemkového vlastníctva v Slovenskej republike,
  uznesenie vlády SR č. 572 zo 14.VI.1994
C –  Národný program pre prijatie Acquis communantaire (NPAA),
uznesenie vlády SR č. 237/1998
D – Zákon SNR č. 330/1991 Zb. v znení neskorších predpisov o pozemkových úpravách,
usporiadanie pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov
E  – Pozemkové úpravy v k.ú. v dosahu a.s. ZSNP Žiar nad Hronom,
uznesenie vlády SR č. 526 z 11.VIII.1995
F –  Pozemkové úpravy v k.ú. veľkého územného celku Vysoké Tatry, Západné Tatry, Orava a Spišská Magura,
uznesenie vlády SR č. 78 z 1.II.1996
G – Zákon NR SR č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov

	Výška požadovaných finančných prostriedkov bola schválená uznesením vlády SR č. 1023 zo 6.XII.2000, ktorým vláda SR schválila novelizáciu organizačného zabezpečenia projektu usporiadania pozemkového vlastníctva.
	Táto suma predstavuje minimálny limit finančných prostriedkov, ktoré umožňujú plniť Koncepciu usporiadania pozemkového vlastníctva v SR a jej organizačného zabezpečenia pri zachovaní časového a finančného rozvrhu nákladov na registráciu vlastníckych práv k pozemkom a pozemkové úpravy.
	K 30.VI.2001 má Ministerstvo pôdohospodárstva Slovenskej republiky na základe vládou schválených harmonogramov k.ú. na konanie o obnove evidencie niektorých pozemkov a právnych vzťahov k nim v rokoch 1996 – 2001 a iných nižšie citovaných vládnych uznesení uzatvorené obchodno-záväzkové vzťahy na rok 2002 v celkovej hodnote cca 500 mil. Sk.
	Ak budú aj v tomto roku krátené finančné prostriedky, tak ako sa to stalo pravidlom každý rok, tak Ministerstvo pôdohospodárstva SR:
•	neusporiada pozemkové vlastníctvo v SR už ani v spoločensky prijateľnom termíne
•	nesplní ani jedno uznesenie vlády SR týkajúce sa usporiadania pozemkového vlastníctva a pozemkových úprav
869/1993 Koncepcia usporiadania pozemkového vlastníctva 
572/1994 Organizačné zabezpečenie koncepcie usporiadania pozemkového vlastníctva
526/1995 Pozemkové úpravy v k.ú. v dosahu a.s. ZSNP Žiar nad Hronom
78/1996 Pozemkové úpravy v k.ú. Veľkého územného celku Vysoké Tatry, Orava a Spišská Magura
•	bude musieť čeliť súdnym sporom so zhotoviteľmi za neuhrádzanie faktúr za ukončené práce v zmysle uzatvorených zmlúv o dielo.
Ešte väčším problémom, ktorý bráni napredovaniu prác, ako nedostatok finančných prostriedkov, však je dlhopretrvávajúci nepriaznivý stav plnenia úloh štátu na úseku katastra nehnuteľnosti.

II. Úrad geodézie, kartografie a katastra Slovenskej republiky

	Participácia Úradu geodézie, kartografie a katastra SR a následne krajských úradov po integrácii štátnej správy podľa zákona č. 222/1996 Z.z. o organizácii miestnej štátnej správy a o zmene a doplnení niektorých zákonov na konaní o obnove niektorých pozemkov a právnych vzťahov k nim prebieha v 2 skupinách úloh:
a)	zabezpečenie konania v 2308 katastrálnych územiach kategórie a, b podľa schválených harmonogramov na jednotlivé roky,
b)	zabezpečenie kontroly zapísateľnosti, odstraňovanie chýb spôsobených bázou údajov katastra a následný zápis registrov do katastra z celého územia Slovenska (t. j. z 1195 +2308 katastrálnych území), čiže aj z úseku pôsobnosti Ministerstva pôdohospodárstva SR na tejto úlohe.

ad a) K 30.6.2001 Úrad geodézie, kartografie a katastra Slovenskej republiky, resp. krajské úrady  plnia úlohy podľa schválených harmonogramov v roku 1996-2001 takto:

1996

1997

1998

1999

2000

2001
k 30.6.2001

celkom
k 30.6.2001

ZADÁVANIE PRÁC
(počty kat. území)

Schválené 
v harmonogramoch

606

202

137

193

0

36

1174

Zmluvne zabezpečené | 523 | 168 | 94 | 108 | 72 | 8 | 994
Schválené rozhodnutím | 0 | 32 | 136 | 131 | 120 | 43 | 462
Zapísané v katastri | 0 | 14 | 98 | 134 | 124 | 54 | 450

FINANČNÉ 
ZABEZPEČENIE 
PRÁC (mil. Sk)

Pridelené finančné prostriedky | 235,0 | 192,8 | 155,416 | 119,480 | 114,890 | 87,398 | 905,117
Čerpané fiančné prostriedky | 127,099 | 150,733 | 108,512 | 103,276 | 114,470 | 22,736 | 627,336

Z uvedeného vyplýva, že konanie je zabezpečené k 30.6.2001 celkom z 1174 katastrálnych území schválených v harmonogramoch v 994 katastrálnych územiach, t.j. v 86,6 % katastrálnych území. 
K 30.6.2001 je ukončených 462 registrov a z nich je zapísaných v katastri nehnuteľností 450.
Z doteraz pridelených finančných prostriedkov na úlohu (905,1 mil. Sk) sa celkom k 30.6.2001 čerpalo 627,3 mil. Sk (69,3 %).
Nižšie čerpanie finančných prostriedkov v rokoch 1996 až 1999 bolo riešené uznesením vlády SR č. 264 z 31. 3. 1999, podľa ktorého nevyčerpané prostriedky účelovo určené na túto úlohu v kapitole príslušného krajského úradu sa mohli použiť len na plnenie tejto úlohy. V roku 2001, podobne ako v roku 2000, je predpoklad vyčerpania plného rozsahu finančných prostriedkov na úlohe.
	Priemerná výmera katastrálneho územia, v ktorom bol zostavený register obnovenej evidencie pozemkov 1243 ha, priemerná cena zostavenia registra 863 101,- Sk, priemerná doba zostavenia registra 33 mesiacov, priemerný počet parciel registra zapísaných do katastra nehnuteľností 2590 a priemerná cena parcely 365,- Sk.
	Schválením novely Organizačného zabezpečenia projektu usporiadania pozemkového vlastníctva uznesením vlády SR č. 1023/2000 zo dňa 6.12.2000 (ďalej iba Organizačné zabezpečenie), bol stanovený časový a finančný rozvrh nákladov na každý rok riešenia úlohy s cieľom skončiť úlohu do roka 2005. Navrhovaný finančný objem nákladov na zabezpečenie úlohy podľa tejto novely počnúc rokom 2001 a každoročne do roku 2005 je 400 mil. Sk. V štátnom rozpočte na rok 2001 bolo pridelených iba 22 % z požadovaného objemu 400 mil. Sk. 
Navrhované finančné prostriedky na zabezpečenie úlohy v pôsobnosti ÚGKK SR a krajských úradov na rok 2002 podľa vládneho návrhu rozpočtu na rok 2002 (vyčlenené účelové prostriedky krajskými úradmi) sú nasledovné:

Kraj

Predpokladané finančné prostriedky 
na rok 2002 (mil. Sk)

Bratislavský | 5,858
Trnavský | 5,987
Nitriansky | 10,034
Trenčiansky | 9,900
Žilinský | 7,754
B. Bystrický | 12,177
Prešovský | 13,818
Košický | 18,000
Spolu | 83,528

V roku 2002 sa navrhuje zo štátneho rozpočtu vyčleniť na riešenie úlohy čiastka 83,528 mil. Sk, čo predstavuje len 20,9 % požadovaného objemu. Táto skutočnosť naznačuje, že termín ukončenia úlohy podľa uvedenej novely Organizačného zabezpečenia - rok 2005 nebude možné dodržať. Zároveň sa nesplnia uznesenia vlády SR citované v 1. časti Správy v hodnotení Ministerstva pôdohospodárstva SR na str. 9.
ad. b) Okrem uvedených prostriedkov (400 mil. Sk ročne) boli novelou Organizačného zabezpečenia schválené aj prostriedky na posilnenie kapacít katastrálnych odborov okresných úradov v rozsahu od 16 mil. Sk do 40 mil. Sk diferencovane na jednotlivé roky do roku 2008 tak, aby tieto boli schopné kontrolovať, odstraňovať nedostatky v báze údajov a zapisovať do katastra registre predkladané v pôsobnosti Ministerstva pôdohospodárstva Slovenskej republiky ako aj ÚGKK SR (pre rok 2002 24 mil. Sk). V roku 2001 neboli na posilnenie katastrálnych odborov vyčlenené žiadne prostriedky a rovnaká je situácia aj pre rok 2002. Keďže rozpočtová podpora KO OÚ bude aj v roku 2002 nepostačujúca, hrozí, že rozpracované registre v pôsobnosti Ministerstva pôdohospodárstva Slovenskej republiky aj ÚGKK SR nebudú na KO OÚ preberané a zapisované do KN v stanovených lehotách, dôsledkom čoho opakovane bude dochádzať k nehospodárnemu vynakladaniu prostriedkov štátneho rozpočtu.
	Rozpočtovo podmienené kapacity KO OÚ sú limitujúcim faktorom harmonického postupu prác a úzkym hrdlom sú najmä kontroly preberania a zápisu registrov. V snahe predísť nežiaducim situáciám a zabezpečiť synergický účinok Ministerstva pôdohospodárstva Slovenskej republiky a ôsmich krajských úradov ako komponentov vlády SR v náročných rozpočtových podmienkach roka 2002, navrhuje rezort ÚGKK SR a krajské úrady na tento rok v harmonograme na začatie len 49 nových katastrálnych území.
Krajské úrady v roku 2002 orientujú použitie pridelených finančných prostriedkov a kapacít katastrálnych odborov najmä na dokončenie rozpracovaných konaní v katastrálnych územiach schválených v harmonogramoch na roky 1996 až 2001, na zadanie registrov obnovenej evidencie pozemkov v katastrálnych územiach zaradených do skorších harmonogramov a iba v malom rozsahu na zadanie registrov obnovenej evidencie pozemkov v nových katastrálnych územiach zaradených do harmonogramu na nasledujúci rok.

Harmonogram

katastrálnych území na konanie o obnove evidencie niektorých pozemkov a právnych vzťahov k nim na rok 2002 – gestor Úrad geodézie kartografie a katastra Slovenskej republiky a krajské úrady

Kraj | Por. číslo | Názov katastrálneho územia | Člene-nie | Celková výmera | Predpokl. počet | Poznám-ka
Okres | | | k. ú. | ( ha ) | parciel |
1 | 2 | 3 | 4 | 5 | 6 | 7
Trnavský kraj | | | | | |
Piešťany | 1 | Sokolovce | a | 657 | 2037 |
Galanta | 2 | Pata | a | 1755 | 7000 |
Skalica | 3 | Holíč | a | 3400 | 9637 |

Košický 
kraj

Gelnica | 4 | Klukava | b | 3395 | 2470 |
| 5 | Kojšov | b | 3180 | 2780 |
| 6 | Uhorná | a | 883 | 1340 |
Košice-okolie | 7 | Ždaňa | b | 556 | 610 |
| 8 | Boliarov | b | 941 | 700 |
| 9 | Chorváty | a | 330 | 385 |
| 10 | Hodkovce | b | 758 | 940 |
| 11 | Komárovce | b | 849 | 1500 |
| 12 | Skároš | a | 3687 | 1330 |
| 13 | Trebejov | b | 769 | 600 |
| 14 | Turňa nad Bodvou | b | 2321 | 4851 |
| 15 | Šemša | b | 1718 | 960 |
| 16 | Vyšná Kamenica | a | 1133 | 2000 |
| 17 | Ploské nad Torysou | a | 1000 | 700 |
| 18 | Čižatice | b | 767 | 1100 |
Michalovce | 19 | Iňačovce | b | 1735 | 2446 |
| 20 | Ižkovce | a | 422 | 1649 |
| 21 | Kačanov | a | 578 | 1526 |
| 22 | Nacina Ves | a | 1580 | 2016 |
| 23 | Petríkovce | a | 574 | 1683 |
| 24 | Pusté Čemerné | a | 668 | 859 |
| 25 | Rakovec nad Ondavou | a | 1522 | 3497 |
| 26 | Suché | a | 730 | 2855 |
| 27 | Voľa | a | 5798 | 1361 |
Rožňava | 28 | Hanková | b | 1087 | 1514 |
| 29 | Roštár | a | 855 | 2421 |
| 30 | Hrušov nad Turňou | b | 1679 | 1998 |
| 31 | Pašková | b | 601 | 989 |
| 32 | Silická Brezová | b | 1337 | 1003 |
| 33 | Stratená | a | 3536 | 794 |
Spišská N.Ves | 34 | Kolinovce | b | 468 | 890 |
| 35 | Nižné Slovinky | a | 1819 | 200 |
| 36 | Vyšné Slovinky | a | 2827 | 300 |
| 37 | Hincovce | a | 649 | 970 |
| 38 | Vítkovce | a | 520 | 1070 |
Sobrance | 39 | Beňatina | b | 1864 | 3572 |
Trebišov | 40 | Ladmovce | a | 1132 | 2900 |
| 41 | Novosad | a | 1526 | 4999 |
| 42 | Zemplínske Hradište | a | 2016 | 4620 |
| 43 | Zemplínsky Branč | a | 726 | 1095 |
| 44 | Božčice | a | 811 | 1182 |
| 45 | Kravany pri Sečov. | a | 634 | 1838 |
| 46 | Stankovce | a | 441 | 1323 |
| 47 | Višňov | a | 477 | 2050 |
Bratislavský kraj | | | | | |
Malacky | 48 | Gajary | a | 1949 | 17024 |
| 49 | Jakubov | a | 1048 | 2915 |